rejauldu/bengali-wikipedia huggingface dataset:
পাটুলি ভাসমান বাজার হল ভাসমান বাজার হল কলকাতার পাটুলিতে অবস্থিত একটি কৃত্রিম ভাসমান বাজার। এই বাজারটি কলকাতা মেট্রোপলিটন ডেভেলপমেন্ট অথরিটি তৈরি করেছে। বাজারটি তৈরি করতে ১০ কোটি টাকা ব্যয় হয়েছে। এটি ইস্টার্ন মেট্রোপলিটান বাইপাস পাশের খালের ধারে গড়ে তোলা হয়েছে।   ইতিহাস  বাজারটি ২০১৮ সালের জানুয়ারি মাসে ১১২টি নৌকা এবং প্রায় ২০০টি দোকান নিয়ে চালু করা হয়। বাজারটি তৈরি করতে ৬ কোটি টাকা খরচ হয়েছিল এবং ৪ কোটি টাকা ব্যয় করা হয়েছিল একটি ভূগর্ভস্থ নিকাশি ব্যাবস্থা তৈরিতে। দুটি জলাশয় একত্রিত করে সেখানে জলরোধক কাঠের পথ, কাঠের বিম এবং কাঠের ফুটপাথ তৈরি করা হয়েছিল। এর ফলে ক্রেতা ও বিক্রেতারা নৌকাগুলিতে সহজে পৌঁছাতে পারেন।   বাজারটি চালুর পর থেকেই সফল হয়। তবে ২০২০ সালের মে মাসে আম্পান ঝড়ের পর বাজারের অবস্থা খারাপ হতে শুরু করে। ৯০ শতাংশ নৌকা বা দোকান বন্ধ হয়ে যায়। ২০২০ সালের অক্টোবর মাসে বড় সংস্কার কাজ শুরু হয়। প্রথম ধাপে ৫৭টি নৌকা মেরামত করা হয়। দ্বিতীয় ধাপের পর প্রায় ১০০টি নৌকা বাজারে ফিরে আসে। সংস্কারের জন্য পশ্চিমবঙ্গ সরকার ৩ কোটি টাকা ব্যয় করে।  তবে মিউনিসিপ্যাল কর্তৃপক্ষ এবং দোকানদারদের ব্যবহৃত আলোর কারণে ওই অঞ্চলে পরিযায়ী পাখিদের আগমন বন্ধ হয়ে যায় বলে জানা যায়।   বাজার  ২০২০ সালের হিসাব অনুযায়ী, বাজারে প্রায় ১০০টি নৌকা এবং ২০০টির বেশি দোকান রয়েছে। জলাশয়টি ২৪,০০০ বর্গমিটার এলাকাজুড়ে বিস্তৃত, যার দৈর্ঘ্য ৫০০ মিটার এবং প্রস্থ ৬০ মিটার। বাজারটি ইস্টার্ন মেট্রোপলিটান বাইপাসের পাশেই অবস্থিত।  প্রশস্ত এলাকায় বিস্তৃত। বাজারে চারটি আলাদা জোন রয়েছে: মাছ, মাংস, সবজি এবং ফলের জোন। প্রতিটি নৌকায় দুটি দোকান রয়েছে। দোকানদাররা সবজি, ফল, ফুল, মাছ, মাংস, ফাস্ট ফুড, চা ইত্যাদি বিক্রি করেন। তবে পর্যটকদের ভিড় বেশি হলেও ক্রেতাদের সংখ্যা কম থাকায় (২০২০ সালের হিসাবে) বিক্রি কমে যাচ্ছে।   তথ্যসূত্র   বিষয়শ্রেণী:কলকাতার অর্থনীতি
অরূপ কুমার দাস ভারতীয় জনতা পার্টির একজন ভারতীয় রাজনীতিবিদ। ২০২১ সালের মে মাসে তিনি কাঁথি দক্ষিণ (নির্বাচনী এলাকা) থেকে পশ্চিমবঙ্গ বিধানসভার সদস্য হিসেবে নির্বাচিত হন। ২০২১ সালের পশ্চিমবঙ্গ বিধানসভা নির্বাচনে তিনি অল ইন্ডিয়া তৃণমূল কংগ্রেসের জ্যোতির্ময় করকে ১০,২৯৩ ভোটে পরাজিত করেছিলেন।   তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:পূর্ব মেদিনীপুর জেলার ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
গোলাম মোস্তফা (৩১ জানুয়ারি ১৯৫৫) বাংলাদেশের নীলফামারী-৩ আসনের সাবেক সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।   জন্ম ও শিক্ষাজীবন গোলাম মোস্তফার পৈতৃক বাড়ি নীলফামারী জেলার জলঢাকা উপজেলার মৈত্রী কলেজ পাড়ায়। তিনি স্নাতকোত্তর ডিগ্রি অর্জন করেছেন।  কর্মজীবন পেশায় শিক্ষক ও সাংবাদিক গোলাম মোস্তফা রাজনীতির সঙ্গে সক্রিয় ভাবে যুক্ত আছেন। তিনি প্রথমবার সংসদ সদস্য নির্বাচিত হয়েছেন।  রাজনৈতিক জীবন  তথ্যসূত্র   বহিঃসংযোগ  ১০ম জাতীয় সংসদের নির্বাচিত সংসদ সদস্যদের তালিকা   বিষয়শ্রেণী:১৯৫৫-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী মুসলিম বিষয়শ্রেণী:দশম জাতীয় সংসদ সদস্য বিষয়শ্রেণী:নবম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ
মিশেল ডোমিঙ্গে ১৪ জুন ১৮৭৪ থেকে ১৫ এপ্রিল ১৮৭৬ পর্যন্ত হাইতির একজন রাষ্ট্রপতি ছিলেন।  মিশেল ডোমিঙ্গে ১৮১৩ সালে লেস কেয়েসে জন্মগ্রহণ করেন। তিনি সামরিক প্রশিক্ষণ থেকে স্নাতক লাভ করেন এবং সুদে সেনা ইউনিটের কমান্ডার হন।  তিনি ৮ই মে ১৮৬৮ থেকে ১৮৬৯-এর ডিসেম্বর পর্যন্ত হাইতির দক্ষিণে স্বায়ত্তশাসিত রাজ্যগুলির সভাপতি ছিলেন। ১৮৭৪ সালের ১১ই জুন, জেনারেল ডোমিঙ্গে হাইতির রাষ্ট্রপতি হিসাবে আট বছরের জন্য নির্বাচিত হয়েছিলেন।  ডমিঙ্গে, তিনি মূলত একজন সৈনিক ছিলেন, একজন রাষ্ট্রনায়ক হবার মর্যাদা বা কৌশল তার ছিল না। তাই তিনি জনসাধারণের কাজ পরিচালনা করার জন্য সেপটিমাস রামাউকে রাষ্ট্রের সচিবদের পরিষদের উপরাষ্ট্রপতি হিসেবে নিয়োগ করে ১৮ সেপ্টেম্বর ১৮৭৪ সালে একটি আদেশ জারি করেছিলেন। সেপটিমাস রামাউ এইভাবে হাইতির প্রকৃত শাসক হন, যদিও পদ অনুসারে তিনি ডমিঙ্গের অধীনস্থ ছিলেন। রামাউ ছিল প্রকৃতিগতভাবেই স্বৈরাচারী এবং দাপুটে, অন্যদিকে মিশেল ডমিঙ্গের পদটি ছিল আলংকারিক। ডমিঙ্গের নিকট তেমন কোনো ক্ষমতাই ছিল না। ডমিঙ্গের দুর্বলতা রামাউকে ক্ষমতায় আসার সুযোগ করে দেয়।  রাষ্ট্রপতি পদে নির্বাচিত হওয়ার পরে ডমিঙ্গের প্রথম কাজটি ছিল ডমিনিকান প্রজাতন্ত্রের সাথে একটি চুক্তি স্বাক্ষর করা। চুক্তিটি দেশ দুটির পারস্পরিক স্বীকৃতি এবং বিশেষত তাদের মধ্যে দীর্ঘ ও রক্তক্ষয়ী সীমান্ত যুদ্ধের অবসান ঘটায় যা সীমান্তে শান্তি এনে দেয়। সেপ্টিমাস রামাউও ডমিনিকান প্রজাতন্ত্রের রাষ্ট্রপতি ইগনাসিও মারিয়া গঞ্জালেজের সাথে আলোচনার নেতৃত্ব দিয়েছিলেন। রাষ্ট্রপতি ডোমিঙ্গের সেনাবাহিনীর প্রধান, জেনারেল এন লেগারকে নতুন চুক্তি তৈরি করতে সান্টো ডোমিঙ্গোতে প্রেরণ করা হয়েছিল। ১৮৭৪ সালের ৯ নভেম্বর পোর্ট-অ-প্রিন্সে ফিরে আসার পরে, ডমিনিকার সাথে বন্ধুত্বের চুক্তি এবং বাণিজ্য ও নৌচলাচল চুক্তি স্বাক্ষর করার জন্য তার সাথে ডমিনিকান আলোচকগণও ছিলেন। এই হাইতি ডোমিনিকান প্রজাতন্ত্রকে সম্পূর্ণ  স্বীকৃতি দেয় ও স্বাধীনতা মেনে নেয় এবং ২০শে জানুয়ারি, ১৮৭৫ সালে দুই দেশের মধ্যে বন্ধুত্বের চুক্তি স্বাক্ষরিত হয়।  আন্তর্জাতিক রাজনীতিতে এই সাফল্য সত্ত্বেও হাইতির ঘরোয়া অর্থনৈতিক পরিস্থিতি ভয়াবহ ছিল। ডোমিঙ্গে ফ্রান্সের সাথে ঋণ নিয়ে আলোচনার চেষ্টা করেছিলেন, যা কয়েক বছর ধরে হাইতির অর্থনীতিকে সংকটে ফেলতে পারত। অবশেষে, দুর্নীতি ও জালিয়াতি এতটাই ভয়াবহ হয়ে উঠেছিল যে জেনারেল ব্রাইস এবং পিয়ের মনপ্লেইসার পিয়েরিকে গ্রেপ্তারের জন্য ডমিঙ্গে ১৫ই মে, ১৮৭৫ সালে একটি সমন জারি করেছিলেন। তার রাজনৈতিক প্রতিপক্ষ পিয়ের থোমা বোইসরন্ড-কানাল এই আর্থিক নীতি এবং ঋণের সমালোচনা করেছিলেন, তিনি মার্কিন দূতাবাসে আশ্রয় নিয়েছিলেন। বোইস্রন্ড কানাল এবং অন্যান্য বিরোধীরা বিদেশে পালিয়ে যাওয়ার সময় ব্রাইস এবং পিয়ের মনপ্লেজার পিয়ের নিহত হন। দুই জেনারেলের মৃত্যুর জন্য সেপটিমাস রামাউকে দায়ী করা হয় ও পোর্ট-অ-প্রিন্সের একটি রাস্তায় তাকে হত্যা করা হয়েছিল।  ১৮৭৬ সালের ১৫ এপ্রিল ডোমিঙ্গে পদত্যাগ করেন এবং জামাইকার কিংস্টনে নির্বাসনে চলে যান, যেখানে এক বছর পরে তাঁর মৃত্যু হয়।  ডোমিঙ্গের পরিবারের বেঁচে থাকা সদস্যরা এখনও হাইতি এবং যুক্তরাষ্ট্রে বসবাস করছে, যদিও তারা তাদের শেষ নাম (বংশ নাম) পরিবর্তন করেছেন।   তথ্যসূত্র   বহিঃসংযোগ Michel Domingue  বিষয়শ্রেণী:হাইতির রাষ্ট্রপতি বিষয়শ্রেণী:১৮১৩-এ জন্ম বিষয়শ্রেণী:১৮৭৭-এ মৃত্যু
ঈগল মিউজিক হচ্ছে বাংলাদেশের একটি রেকর্ড লেবেল সংস্থা, যেটি একক সঙ্গীত, চলচ্চিত্র, সংগীত অ্যালবাম, অডিও এবং ভিডিও অ্যালবামের প্রযোজনার পাশাপাশি টেলিভিশন অনুষ্ঠানমালা সরবরাহ ও বিতরণ করে থাকে। সংস্থাটির স্বত্ত্বাধিকারী হচ্ছেন কচি আহমেদ।এটি প্রধানত ইউটিউবে অনুষ্ঠানমালা প্রচার করে থাকে। সংস্থাটির একাধিক ইউটিউব চ্যানেল রয়েছে।বিশেষত তাদের একক সঙ্গীত প্রকাশের ইউটিউব প্লাটফর্মের নাম নাম হচ্ছে "Eagle Music Video Station"।   ইতিহাস  ঈগল মিউজিক কচি আহমেদ প্রতিষ্ঠা করেন। ঈগল মিউজিক এর ইউটিউব চ্যানেল ২ মিলিয়ন সাবস্ক্রাইবার অতিক্রম করে মাইলফলক সৃষ্টি করে ইউটিউব কর্তৃপক্ষের কাছ থেকে গোল্ডেন প্লে বাটন পুরস্কার লাভ করে। ঈগল মিউজিক কোম্পানী এর অধীনে ২০১৬ সালের ২৫ জুন তারিখে ইউটিউব এর যাত্রা শুরু হয়। প্রতিষ্ঠার পর থেকে প্রায় ১০০০ এর উপরে বাংলা চলচ্চিত্র এবং ৫০০ এর উপরে সঙ্গীত অ্যালবাম এবং টেলিভিশন নাটক মুক্তি দেওয়া হয়। ইউটিউবে তাদের প্রকাশিত অপরাধী গানটি বাংলা গান হিসেবে বিশ্ব র‌্যাঙ্কিংয়ে জায়াগ দখল করে নেয়, গানটি গেয়েছিলেন আরমান আলিফ।   ধরণ   পূর্ণদৈর্ঘ্য বাংলা চলচ্চিত্র  বাংলা নাটক  ফোক গান  অডিও এবং ভিডিও গান   উল্লেখযোগ্য চলচ্চিত্রসমূহ   অনন্ত ভালবাসা - শাকিব খান এবং ইরিন জামান  হৃদয় আমার নাম - শাকিব খান এবং ইরিন জামান  মায়ের সম্মান - রিয়াজ এবং পূর্নিমা  ও প্রিয়া তুমি কোথায় - শাকিব খান, রিয়াজ এবং শাবনুর  এক টাকার বউ - শাকিব খান, শাবনুর ও রুমানা খান   তথ্যসূত্র    বহিঃসংযোগ   অফিসিয়াল ওয়েবসাইট  বিষয়শ্রেণী:বাংলাদেশী রেকর্ড লেবেল
রোদোলফো মারান (, ; ২৪ মে ১৮৯৭ – অজানা) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় ইউনিভার্সাল এবং উরুগুয়ে জাতীয় দলের হয়ে আক্রমণভাগের খেলোয়াড় হিসেবে খেলেছিলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেছিলেন।  মারান ১৯১৬ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯২৪ সাল পর্যন্ত তিনি সর্বমোট ১৫ ম্যাচে অংশগ্রহণ করেছিলেন। তিনি উরুগুয়ের হয়ে  সর্বমোট চারটি দক্ষিণ আমেরিকান চ্যাম্পিয়নশিপে (১৯১৬, ১৯১৭, ১৯১৯ এবং ১৯২২) অংশগ্রহণ করেছিলেন, যার মধ্যে ১৯১৬ এবং ১৯১৭ সালে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।  আন্তর্জাতিক ফুটবল মারান কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে উরুগুয়ের জাতীয় দলের প্রতিনিধিত্ব করেছিলেন।  ব্যক্তিগত জীবন রোদোলফো মারান ১৮৯৭ সালের ২৪শে মে তারিখে উরুগুয়ের মোন্তেভিদেওতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন।  পরিসংখ্যান আন্তর্জাতিক  দল  সাল  ম্যাচ  গোল উরুগুয়ে  ১৯১৬  ৪  ০ ১৯১৭  ৩  ০ ১৯১৯  ৩  ০ ১৯২২  ৩  ০ ১৯২৩  ১  ০ ১৯২৪  ১  ০ সর্বমোট  ১৫  ০  তথ্যসূত্র  বহিঃসংযোগ        বিষয়শ্রেণী:১৮৯৭-এ জন্ম বিষয়শ্রেণী:উরুগুয়েয়ীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:উরুগুয়ের আন্তর্জাতিক ফুটবলার বিষয়শ্রেণী:১৯১৬ দক্ষিণ আমেরিকান চ্যাম্পিয়নশিপের খেলোয়াড় বিষয়শ্রেণী:পুরুষ ফুটবল ফরোয়ার্ড
-- টেমপ্লেট:সূচিপত্র বছর এর জন্য  local yesno = require('Module:Yesno') local convert = require('মডিউল:সংখ্যা রূপান্তরকারী').convert local p = {}  function p._years(args) 	local i = tonumber(convert('en', tostring(args.startyear))) or 1900 	local endYear = tonumber(convert('en', tostring(args.endyear))) or tonumber(os.date('%Y')) 	local range = tonumber(convert('en', tostring(args.range))) 	local step = tonumber(convert('en', tostring(args.step))) or 1 	local links = {} 	while i <= endYear do 		local year = tostring(i) 		if range then 			year = year .. '-' .. tostring(i + range) 		end 		links[#links + 1] = string.format('%s', convert('bn', tostring(year)), convert('bn', tostring(year))) 		i = i + step 	end 	if #links == 0 then 		return "" 	end 	links = '* ' .. table.concat(links, ' ') 	 	-- Root 	local root = mw.html.create() 	local isPrimary = yesno(args.primary) ~= false 	if isPrimary then 		root:wikitext('__NOTOC__') 	end  	-- Top div tag 	local top = root:tag('div') 	top:addClass('toc plainlinks') 	if isPrimary then 		top 			:attr('id', 'toc') 			:attr('class', 'toc') 	end 	local align = args.align and args.align:lower() 	if align == 'left' then 		top 			:css('float', 'left') 			:css('clear', args.clear or 'left') 	elseif align == 'right' then 		top 			:css('float', 'right') 			:css('clear', args.clear or 'right') 	elseif align == 'center' then 		top 			:css('margin', 'auto') 			:css('clear', args.clear or 'none') 	else 		top 			:css('clear', args.clear or 'left') 	end 	top:newline()  	-- Title div tag 	local title = args.title or mw.message.new('Toc'):plain() 	local titleDiv = top:tag('div') 	titleDiv:attr('class', 'toctitle') 	if isPrimary then 		titleDiv:wikitext('' .. title .. '') 	else 		titleDiv:tag('strong'):wikitext(title) 	end 	 	-- Content 	top 		:newline() 		:wikitext(links) 		:newline() 	 	return tostring(root) end  function p.years(frame) 	local args = require('Module:Arguments').getArgs(frame, { 		wrappers = { 			'টেমপ্লেট:সূচিপত্র বছর', 		} 	}) 	return p._years(args) end  return p
শাহজাদা খানম (২১ নভেম্বর ১৫৬৯ –?) ছিলেন একজন মুঘল রাজকন্যা। তিনি মুঘল সম্রাট আকবরের দ্বিতীয় সন্তান এবং জ্যেষ্ঠ কন্যা।   পরিবার  শাহজাদা খানম ১৫৬৯ সালের ২১ নভেম্বর জন্মগ্রহণ করেন। তিনি ছিলেন মুঘল সম্রাট আকবরের জ্যেষ্ঠ কন্যা।  তার মা ছিলেন বিবি সালিমা নামে একজন রাজকীয় উপপত্নী (সালিমা সুলতান বেগমের সাথে বিভ্রান্ত হবেন না)।  আকবর গোয়ালিয়রে পৌঁছে তার জন্মের খবর পান। তিনি তার নাম রাখেন শাহজাদা খানম এবং আনন্দ উদযাপনের আদেশ দেন।  তাকে তার নানী মরিয়ম মাকানি ওরফে হামিদা বানু বেগমের তত্ত্বাবধানে রাখা হয়েছিল।    তিনি তার বড় সৎ ভাই জাহাঙ্গীরের কাছ থেকেযথাযথ সম্মান পেয়েছিলেন। জাহাঙ্গীর মন্তব্য করেছিলেন - "আমার সমস্ত বোনের মধ্যে, সততা, নিষ্ঠা এবং আমার কল্যাণের জন্য উদ্যোগে, তার (শাহজাদা খানম) তুলনা সে নিজেই; কিন্তু তার সময় প্রধানত তার সৃষ্টিকর্তার উপাসনায় নিবেদিত। "   ১৫৯৯ সালের  ১৩ মে তারা মাতা বিবি সালিমার মৃত্যুতে তিনি গভীরভাবে শোকাহত হন। এরপর সম্রাট আকবর " সহানুভূতি ও পরামর্শ দিয়ে তাকে কিছুটা শান্ত করেছিলেন। "    বিবাহ  ১৫৯৩ সালের সেপ্টেম্বরের শেষ দিকে, শাহজাদা খানম আমির তৈমুরের দ্বিতীয় পুত্র প্রিন্স উমর শেখ মির্জার বংশধর প্রিন্স ইব্রাহিম হোসেন মির্জার পুত্র প্রিন্স মুজাফফর হোসেন মির্জার সাথে বিবাহ বন্ধনে আবদ্ধ হন।  তার মা ছিলেন প্রথম মুঘল সম্রাট বাবরের পুত্র কামরান মির্জার কন্যা গুলরুখ বেগম। এর আগেও মুজাফফর হোসেনের বোন নুর-উন-নিসা বেগমের সাথে তার ভাই জাহাঙ্গীরের বিয়ে হয়েছিল।   তথ্যসূত্র   বিষয়শ্রেণী:১৫৬৯-এ জন্ম বিষয়শ্রেণী:১৬শ শতাব্দীর ভারতীয় নারী বিষয়শ্রেণী:১৭শ শতাব্দীর ভারতীয় নারী বিষয়শ্রেণী:মুঘল রাজকুমারী
"হোয়াট শি ডাজেন্ট নো" একটি সাত-ইঞ্চি (রেকর্ড-ডিস্কের ব্যাসের মাপ) একক গান। এটি মার্কিন গায়ক-গীতিকার নিনা নাস্তাসিয়া কর্তৃক পরিবেশিত এবং ২৫ ফেব্রুয়ারি, ২০০৮ তারিখে ফ্যাট ক্যাট রেকর্ডস দ্বারা প্রকাশিত হয়। এই ভিনাইল ডিস্ক বিশ্বব্যাপী মাত্র ৫০০ কপিতে সীমিত ছিল। এটি যুক্তরাজ্যের স্বাধীন একক চার্টে ৪৯তম অবস্থানে পৌঁছেছিল।  উৎপাদন   শিকাগোতে নাস্তাসিয়ার ২০০৬ সালের অ্যালবাম অন লিভিং-এর রেকর্ডিং সেশনের সময় স্টিভ অ্যালবিনি "হোয়াট শি ডাজেন্ট নো"-এর দুটি গান রেকর্ড করেছিলেন। শিরোনাম গানটিতে জে বেলারোস ড্রাম বাজিয়েছেন। তিনি পূর্বে দ্য ব্ল্যাকেন্ড এয়ার ও অন লিভিং এ ড্রাম বাজিয়েছিলেন। বি-সাইড "ইওর রেড নোজ"-এ জিম হোয়াইট ড্রাম বাজিয়েছেন। তিনি ২০০৭ সালের ইউ ফলো মি অ্যালবামে নাস্তাসিয়ার সাথে কাজ করেছেন। "হোয়াট শি ডাজেন্ট নো" গানটি ২০০৩ সালেই পরিবেশিত হয়েছিল এবং এটি প্রকাশের পাঁচ বছর আগের ঘটনা।  সমালোচনামূলক গ্রহণযোগ্যতা   এই এককটি ইতিবাচক পর্যালোচনা লাভ করে। সেখানে পেনি ব্ল্যাক মিউজিক এর জেমি রোল্যান্ড গান দুটিকে "লোক গীত রচনার উজ্জ্বল উদাহরণ" বলে অভিহিত করেছেন। সাইকেডেলিক ফোক গানটিকে "সহজ কিন্তু শক্তিশালী গান" হিসেবে বর্ণনা করেছে। দ্য স্কিনি-এর টোবিয়াস কান গানটিকে "সুন্দর" বলে বর্ণনা করেছেন। তবে তিনি মন্তব্য করেছেন যে এটি "খুব দ্রুত বিলীন হয়ে যায়"।  গানের তালিকা   সমস্ত গান নিনা নাস্তাসিয়া লিখেছেন।    "হোয়াট শি ডাজেন্ট নো" – ২:২০    "ইওর রেড নোজ" – ১:৪৯  চার্ট    চার্ট (২০০৮)   সর্বোচ্চঅবস্থান   যুক্তরাজ্য স্বাধীন একক চার্ট (ওসিসি) ৪৯    তথ্যসূত্র    বহিঃসংযোগ      বিষয়শ্রেণী:২০০৮-এর একক বিষয়শ্রেণী:২০০৬-এর গান বিষয়শ্রেণী:ফ্যাট ক্যাট রেকর্ডসের একক বিষয়শ্রেণী:স্টিভ অ্যালবিনি প্রযোজিত গান
বি.লিগ ২০০৮-০৯ যা ছিল বি.লিগের ২য় আসর। এটি ১৩ সেপ্টেম্বর ২০০৮ এ শুরু হয় এবং ১৭ ফেব্রুয়ারি ২০০৯ এ শেষ হয়। লিগে ঢাকা আবাহনী চ্যাম্পিয়ন হয়। চ্যাম্পিয়ন হওয়ার সুবাদে আবাহনী এএফসি প্রেসিডেন্টস কাপে খেলার যোগ্যতা অর্জন করে।   অংশগ্রহনকারী দলসমূহ   ক্লাব  শহর আবাহনী ক্রীড়া চক্র ঢাকা মোহামেডান স্পোর্টিং ক্লাব  ঢাকা  শেখ রাসেল ক্রীড়া চক্র ঢাকা  ব্রাদার্স ইউনিয়ন  ঢাকা চট্টগ্রাম মোহামেডান  চট্টগ্রাম  খুলনা আবাহনী ঢাকা  রহমতগঞ্জ এমএফএস  ঢাকা  চট্টগ্রাম আবাহনী চট্টগ্রাম আরামবাগ ক্রীড়া সংঘ ঢাকা মুক্তিযোদ্ধা সংসদ ক্রীড়া চক্র  ঢাকা ফরাশগঞ্জ স্পোর্টিং ক্লাব  ঢাকা   চূড়ান্ত লিগ টেবিল  ২০০৮/০৯ এর চূড়ান্ত স্ট্যান্ডিংপয়েন্টখেলেছেজয়ড্রহার ১.আবাহনী ক্রীড়া চক্র৫০২০১৬২২৪৫১১+৩৪ ২.মোহামেডান স্পোর্টিং ক্লাব ৪৪২০১৩৫২৪২১২+৩০ ৩.শেখ রাসেল ক্রীড়া চক্র৪১২০১২৫৩৪০২০+২০ ৪.ব্রাদার্স ইউনিয়ন ৩৭২০১০৭৩৩৪২৩+১১ ৫.চট্টগ্রাম মোহামেডান স্পোর্টিং ক্লাব ৩০২০৮৬৬২২১৬+৬ ৬.ফরাশগঞ্জ স্পোর্টিং ক্লাব২৬২০৭৫৮২৩২২+১ ৭.রহমতগঞ্জ এমএফএস ২১২০৬৩১১২৪৩২-৮ ৮.চট্টগ্রাম আবাহনী লিমিটেড২০২০৫৫১০১৮২৩-৫ ৯.আরামবাগ ক্রীড়া সংঘ১৮২০৪৬১০১৪২৭-১৩ ১০.মুক্তিযোদ্ধা সংসদ ক্রীড়া চক্র ১৩২০৩৪১৩৮৩৫-২৭ ১১.খুলনা আবাহনী ক্রীড়া চক্র৫২০১২১৭১০৫৯-৪৯   তথ্যসূত্র    সকারওয়ে.কম  বিষয়শ্রেণী:বাংলাদেশ ফুটবল লিগের মৌসুম বিষয়শ্রেণী:২০০৮-এ বাংলাদেশী ফুটবল বিষয়শ্রেণী:২০০৯-এ বাংলাদেশী ফুটবল
ফতেপুর ইউনিয়ন নামে বাংলাদেশে মোট ১১টি ইউনিয়ন রয়েছে। যথা:  ফতেপুর ইউনিয়ন, আড়াইহাজার; (নারায়ণগঞ্জ জেলা)  ফতেপুর ইউনিয়ন, গোয়াইনঘাট; (সিলেট জেলা)  ফতেপুর ইউনিয়ন, জৈন্তাপুর; (সিলেট জেলা)  ফতেপুর ইউনিয়ন, নাচোল; (চাঁপাইনবাবগঞ্জ জেলা)  ফতেপুর ইউনিয়ন, বিশ্বম্ভরপুর; (সুনামগঞ্জ জেলা)  ফতেপুর ইউনিয়ন, মদন; (নেত্রকোণা জেলা)  ফতেপুর ইউনিয়ন, মহেশপুর; (ঝিনাইদহ জেলা)  ফতেপুর ইউনিয়ন, মির্জাপুর; (টাঙ্গাইল জেলা)  ফতেপুর ইউনিয়ন, যশোর সদর; (যশোর জেলা)  ফতেপুর ইউনিয়ন, রাজনগর; (মৌলভীবাজার জেলা)  ফতেপুর ইউনিয়ন, হাটহাজারী; (চট্টগ্রাম জেলা)   আরও দেখুন   ফতেপুর পশ্চিম ইউনিয়ন; (মতলব উত্তর, চাঁদপুর)  ফতেপুর পূর্ব ইউনিয়ন; (মতলব উত্তর, চাঁদপুর)  লাউর ফতেপুর ইউনিয়ন; (নবীনগর, ব্রাহ্মণবাড়িয়া)
রাজেশ্বর দয়াল (১২ আগস্ট ১৯০৯ - ১৭ সেপ্টেম্বর ১৯৯৯) ছিলেন একজন ভারতীয় কূটনীতিক ও লেখক। ভারতের বিদেশ দপ্তরের আধিকারিক হিসাবে যুগোস্লাভিয়ায় ভারতের রাষ্ট্রদূত এবং কঙ্গোতে জাতিসংঘের অপারেশন প্রধান ছিলেন।  ভারতীয় ফরেন সার্ভিসের পূর্ববর্তী কর্মকর্তাদের একজন ।  তিনি 1955 থেকে 1958 সাল পর্যন্ত অধুনালুপ্ত যুগোস্লাভিয়ায় ভারতীয় রাষ্ট্রদূত হিসেবে দায়িত্ব পালন করেন এবং 1958 সালে যখন সংস্থাটি প্রতিষ্ঠিত হয় তখন লেবাননে জাতিসংঘের পর্যবেক্ষণ গ্রুপ (UNOGIL) এর সদস্য হিসেবে জাতিসংঘে চলে যান।  রাজেশ্বর দয়াল ১৯০৯ খ্রিস্টাব্দের ১২ আগস্ট জন্মগ্রহণ করেন। রাজেশ্বর প্রথমে ফ্রান্সে ভারতীয় রাষ্ট্রদূত নিযুক্ত হন। পরে ১৯৬০ খ্রিস্টাব্দের সেপ্টেম্বরে কঙ্গোতে জাতিসংঘের অপারেশন প্রধান হিসাবে নিযুক্ত হন এবং ১৯৬১ খ্রিস্টাব্দের মে পর্যন্ত এই পদে আসীন ছিলেন।  তিনি সচিবের প্রতিনিধি হিসাবেও কাজ করেছিলেন। জাতিসংঘের জেনারেল ।  তিনি সামাজিক-রাজনৈতিক বিষয়ের উপর বেশ কিছু গ্রন্থ রচনা করেন  ভারতে পঞ্চায়েতি রাজ শিরোনামে পঞ্চায়েতি রাজের উপর একটি বই সহ । ] ১৯৬৯ খ্রিস্টাব্দে ভারত সরকার তাকে দ্বিতীয় সর্বোচ্চ বেসামরিক পুরস্কার পদ্মবিভূষণ প্রদান করে।  ১৯৯৯ খ্রিস্টাব্দের ১৭ সেপ্টেম্বর হৃদরোগে আক্রান্ত হয়ে দিল্লিতে পরলোক গমন করেন।  মৃত্যুর এক বছর আগে ১৯৯৮ খ্রিস্টাব্দে প্রকাশিত তাঁর আত্মজীবনী, আ লাইফ অফ আওয়ার টাইমস    আরও দেখুন    তথ্যসূত্র   known forRajeshwar Dayal বিষয়শ্রেণী:ভারতীয় রাজনৈতিক লেখক বিষয়শ্রেণী:১৯৯৯-এ মৃত্যু বিষয়শ্রেণী:১৯০৯-এ জন্ম বিষয়শ্রেণী:সিভিল সার্ভিসে পদ্মবিভূষণ প্রাপক বিষয়শ্রেণী:যুগোস্লাভিয়ায় ভারতের রাষ্ট্রদূত
রৌহা ইউনিয়ন বাংলাদেশের ময়মনসিংহ বিভাগের নেত্রকোণা জেলার সদর উপজেলার অন্তর্গত একটি।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :  অতীতে শিক্ষার হার কম থাকলেও দিনেদিনে এই হার ক্রমশ বাড়তেছে ।  শিক্ষা প্রতিষ্ঠান  ১.ভাষা সৈনিক আবুল হোসেন কলেজ ও লোকসাহিত্য গবেষণা একাডেমি  ২.রুজেল শিক্ষাপল্লী মডেল টেকনিক্যাল কলেজ   দর্শনীয় স্থান  নেত্রকোনার প্রধান নদী মগড়া নদীর উৎপত্তিস্থল হচ্ছে এই ইউনিয়নে। এছাড়াও সোয়াই নদী এবং ধলাই নদীর মোহনা রয়েছে এই ইউনিয়নে। অর্থাৎ রৌহা ইউনিয়নে রয়েছে তিনটি নদী। নদীগুলোর নাম হচ্ছে মগড়া, সোয়াই এবং ধলাই।  thumb|বাহাদুরপুর ব্রিজ থেকে তোলা সোয়াই নদীর মোহনা  উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- +চেয়ারম্যানগণের তালিকাক্রমিকনামমেয়াদ ০১০২০৩০৪০৫০৬০৭   আরও দেখুন    নেত্রকোণা জেলা  নেত্রকোণা সদর উপজেলা   তথ্যসূত্র   বিষয়শ্রেণী:নেত্রকোণা সদর উপজেলার ইউনিয়ন
মণিপুরের প্রতীক হল ভারতের মণিপুরের রাজ্য প্রতীক। এটি রাজ্য সরকার ১৮ ডিসেম্বর ১৯৮০-এ গৃহীত হয়েছিল।   নকশা  প্রতীকটিতে একটি কংলাশা রয়েছে। এটি একটি পৌরাণিক প্রাণী যা অর্ধ-সিংহ এবং অর্ধ-ড্রাগন।   ঐতিহাসিক প্রতীক    সরকারি ব্যানার  মণিপুর সরকারকে একটি সাদা মাঠে রাজ্যের প্রতীক প্রদর্শন করা একটি ব্যানার দ্বারা প্রতিনিধিত্ব করা যেতে পারে।   আরো দেখুন    ভারতের জাতীয় প্রতীক  ভারতীয় রাজ্য প্রতীকের তালিকা   তথ্যসূত্র   বিষয়শ্রেণী:ভারতের রাজ্য প্রতীক বিষয়শ্রেণী:মণিপুর সরকার
রোজা লাউডেলিনা চিকুইচানো নাহুয়েলকুইর (জন্ম: ৩০ আগস্ট ১৯৪৭)Una tehuelche como diputada en el Congreso de la Nación  হলেন একজন আর্জেন্টিনীয় আইনজীবী এবং রাজনীতিবিদ। তিনি তেহুয়েলচে - মাপুচে জনগোষ্ঠী বংশোদ্ভূত। ২০০৭ থেকে ২০১১ সাল পর্যন্ত তিনি চুবুত প্রদেশের ডেপুটি হিসেবে দায়িত্ব পালন করেন।CHIQUICHANO, ROSA LAUDELINA   এই পদ গ্রহণের সময়, তিনি তেহুয়েলচে জনগণের প্রথম সদস্য হিসেবে জাতীয় কংগ্রেসে আসন গ্রহণ করেন।Histórico: una tehuelche juró como diputada nacional Los tehuelches tendrán una banca en el Congreso    প্রাথমিক জীবন এবং শিক্ষা  রোজা চিকুইচানো ১৯৪৭ সালের ৩০ আগস্ট আর্জেন্টিনার চুবুত প্রদেশের উত্তরে অবস্থিত একটি ছোট শহর ইয়ালা লাউবাতে জন্মগ্রহণ করেন। তার প্রপিতামহ জুয়ান চিকুইচানো ছিলেন তেহুয়েলচে জনগোষ্ঠীর একজন উপজাতি সর্দার, যাদেরকে সধারণভাবে ক্যাসিক বলা হয়। আবার তার প্রপিতামহ অ্যাডলফো নাহুয়েলকুইর চিকুইচানোও ছিলেন ক্যাসিক বা উপজাতি সর্দার।Rosa Chiquichano, sus ancestros tehuelches y el origen del quillango   তিনি আর্জেন্টিনার ট্রেলিউতে তার শিক্ষাজীবন সম্পন্ন করার পর শিক্ষকতা কাজে কর্মজীবন শুরু করেন।ROSA CHIQUICHANO HABLA DE SU ABUELO JUAN CHIQUICHANO  পরে তিনি প্যাটাগোনিয়া জাতীয় বিশ্ববিদ্যালয়ের সান জুয়ান বসকোর এসকুয়েল সদর দপ্তরে আইন বিষয়ে অধ্যয়ন করেন এবং ১৯৯৯ সালে ৫২ বছর বয়সে আইনজীবী হিসেবে স্নাতক হন। তিনি হলেন তেহুয়েলচে বংশোদ্ভূত প্রথম আইনজীবী।   রাজনৈতিক জীবন  তিনি ট্রেলিউর একজন বিকল্প কাউন্সিলর ছিলেন এবং ২০০৩Diputada tehuelche pide que el 12 de octubre sea día de reflexión   থেকে ২০০৭ সাল আইনসভা নির্বাচন পর্যন্ত প্রাদেশিক আইনপ্রণেতা হিসেবে দায়িত্ব পালন করেন। তিনি ফ্রন্ট ফর ভিক্টরি তালিকায় দ্বিতীয় স্থান অধিকার করে জাতীয় ডেপুটি নির্বাচিত হন। সেই বছরের ৫ ডিসেম্বর তিনি গুয়ানাকো চামড়ার ঐতিহ্যবাহী পোশাক কুইলাঙ্গো পরিধান করে শপথ গ্রহণ অনুষ্ঠানে উপস্থিত হন। সেই অনুষ্ঠানে তিনি তার মাতৃভাষা তেহুয়েলচে ভাষায় বক্তৃতা দিয়ে শপথ গ্রহণ করেন।Asumió una diputada de origen Tehuelche   লাতিন আমেরিকান পার্লামেন্টের চেম্বার অব ডেপুটিজে, তিনি সমবায়, পারস্পরিক এবং বেসরকারি সংস্থা কমিশনের দ্বিতীয় সহ-সভাপতি ছিলেন। এছাড়া সাংবিধানিক বিষয়ক, কণ্ঠ সংস্কৃতি, মানবাধিকার বিষয়ও সামলেছেন। তিনি জনসংখ্যা ও মানব উন্নয়ন, প্রাকৃতিক সম্পদ এবং মানব পরিবেশ সংরক্ষণ কমিশনেরও সদস্য ছিলেন।ROSA LAUDELINA CHIQUICHANO  এই পদে তিনি লাতিন আমেরিকান পার্লামেন্টের একজন ডেপুটিও ছিলেন।¿Vuelve Rosa Chiquichano?   সরকারি পদ ছাড়ার পর তিনি চুবুতের স্থানীয় আদিবাসী সম্প্রদায়ের, বিশেষ করে ট্রেভেলিন এলাকার মানুষদের অধিকারের জন্য লড়াই করে চলেছেন। তিনি তার মাতৃশিক্ষায়তনে পরিবেশ আইনের উপর ক্লাসও নেন। তার ছেলে, অগাস্টো ফেরারি চিকুইচানো একজন রাজনীতিবিদ। তিনি এসকুয়েলে কাউন্সিলর হিসেবে দায়িত্বভার পালন করেছেন। রোজা চিকুইচানো তার তেহুয়েলচে ঐতিহ্যের জন্য অত্যন্ত গর্বিত। তিনি বিশ্বাস করেন যে মানবজাতি প্রাকৃতিক সম্পদের যে ক্ষতি করছে তার কারণে অনেক জায়গা নাটকীয় পরিস্থিতির মধ্য দিয়ে যাচ্ছে। তিনি বলেন, "আমি আমার সংস্কৃতির পূর্বপুরুষের মূল্যবোধ অনুসারে জীবনযাপন করতে পেরে কৃতজ্ঞ।"   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৪৭-এ জন্ম বিষয়শ্রেণী:আর্জেন্টিনীয় সক্রিয়কর্মী বিষয়শ্রেণী:আদিবাসী অধিকার কর্মী বিষয়শ্রেণী:২১শ শতাব্দীর আর্জেন্টিনীয় নারী রাজনীতিবিদ
কোট্টুরপুরম, বা কোট্টুর, দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি আদিয়ার নদীর দক্ষিণ প্রান্তে অবস্থিত৷  এই লোকালয়ে উত্তর ও উত্তর-পশ্চিম দিকে রয়েছে নন্দনম, দক্ষিণ-পূর্ব দিকে রয়েছে আদিয়ার, দক্ষিণ দিকে রয়েছে আইআইটি চেন্নাই এবং গিণ্ডি৷ এর দক্ষিণ-পশ্চিম দিকে রয়েছে বৃহত্তর সঈদাপেটের লিটল মাউন্ট মেট্রো স্টেশন, যা চেন্নাই মেট্রোর নীল লাইনের অন্তর্গত৷ লোকালয়ে রয়েছে চেন্নাই বৃহত্তর দ্রুত পরিবহন ব্যবস্থার কোট্টুরপুরম রেলওয়ে স্টেশন৷ সহস্র বছর পুরানো পেরুমাল কোয়িল ও চারশ বছর পুরানো পোন্নিয়াম্মান কোয়িল হিন্দু মন্দির দুটি এখানে অবস্থিত৷http://www.ponniamman.com  আন্না সেন্টিনারি গ্রন্থাগার দক্ষিণ এশিয়ার বৃহত্তম গ্রন্থারগুলির মধ্যে একটি হলো কোট্টুরপুরমে অবস্থিত আন্না সেন্টিনারি গ্রন্থাগার৷ তামিলনাড়ুর পূর্বতন মুখ্যমন্ত্রী করুণানিধি মুত্তুবেল এই গ্রন্থাগার উদ্বোধন করেন৷http://www.deccanherald.com/content/96894/chennai-now-boasts-south-asias.html সুদৃশ্য এই গ্রন্থাগার নিজস্ব বইয়ের সংগ্রহ ও ব্রেইলের সংগ্রহের জন্য উল্লেখযোগ্য৷ গ্রন্থাগারের মূল অংশের পেছনে স্থাানীয় শো দেখানোর একটি অডিটোরিয়াম রয়েছে৷ಸಾರಸ್ವತ ಲೋಕಕ್ಕೆ ಕರುಣಾನಿಧಿ ಕೊಟ್ಟ ದೊಡ್ಡ ಕೊಡುಗೆ;;ವನಿತಾ ಜೈನ್;;: 08 ಆಗಸ್ಟ್ 2018,  ইতিহাস কোট্টুরপুরম তিনটি অঞ্চলে বিভক্ত; কোট্টুর, কোট্টুর উদ্যান ও কোট্টুরপুরম৷ জমিন আদিয়ার ও কোট্টুরে প্রথম জনবসতি গড়ে ওঠে৷ কোট্টুর উদ্যান ছিলো মূলত নবাবের উদ্যান পরে এটি এমএ চিদম্বরম ও আরো পরে তামিলনাড়ু সরকার দ্বারা অধিগৃহীত হয়৷ ১৯৬০-৭০ এর মধ্যে কোট্টুরের প্রান্তে নদীর ধারে টিএমএসসি একাধিক অট্টালিকা নির্মাণ করেন ও কোট্টুরপুরম নাম দেন৷ এটি গান্ধী মণ্ডপম সালাইয়ের পশ্চিম প্রান্তে অবস্থিত৷  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি
পটুয়াখালী-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি পটুয়াখালী জেলায় অবস্থিত জাতীয় সংসদের ১১৩নং আসন।  সীমানা পটুয়াখালী-৩ আসনটি পটুয়াখালী জেলার দশমিনা উপজেলা, গলাচিপা উপজেলা নিয়ে গঠিত। নির্বাচিত সাংসদ নির্বাচন  সদস্য  দল ১৯৭৩ হাবিবুর রহমান মিয়া বাংলাদেশ আওয়ামী লীগ ১৯৭৯ মোয়াজ্জেম হোসেন বাংলাদেশ জাতীয়তাবাদী দলসীমানা পরিবর্তন ১৯৮৬ আনওয়ার হোসেন হাওলাদার জাতীয় পার্টি ১৯৮৮ মোহাম্মদ ইয়াকুব আলী চৌধুরী জাতীয় পার্টি ১৯৯১ আ খ ম জাহাঙ্গীর হোসাইন বাংলাদেশ আওয়ামী লীগ ফেব্রুয়ারি ১৯৯৬ শাহজাহান খান বাংলাদেশ জাতীয়তাবাদী দলজুন ১৯৯৬ আ খ ম জাহাঙ্গীর হোসাইনবাংলাদেশ আওয়ামী লীগ ২০০৮ গোলাম মাওলা রনি বাংলাদেশ আওয়ামী লীগ ২০১৪ আ খ ম জাহাঙ্গীর হোসাইন বাংলাদেশ আওয়ামী লীগ ২০১৮ এসএম শাহাজাদা বাংলাদেশ আওয়ামী লীগ২০২৪ এসএম শাহাজাদা বাংলাদেশ আওয়ামী লীগ   নির্বাচন    ২০১০-এর দশকে নির্বাচন    ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে পটুয়াখালী-৩  বিষয়শ্রেণী:পটুয়াখালী জেলার জাতীয় সংসদীয় আসন বিষয়শ্রেণী:১৯৭৩-এ বাংলাদেশে প্রতিষ্ঠিত